بىر ئۆمۈر ئەسلەش

بىر ئۆمۈر ئەسلەش

لىبەي

نىگارنى زارىقىپ كۈتتۈم،

يۈرەك مىڭ پارىدۇر دەرتتە،

قۇياش پاتتى گۇگۇم ئىچرە،

غۇۋا تۈنلەرمۇ خىلۋەتتە.

چېلىپ ئايدىڭدا مەن چىلتار،

پىغاندا ئۇيقىدىن بىدار،

يەنە چالسام ئېزىلگەيمەن،

جۇدالىق دەردى ھەسرەتتە.

پىراقىڭغا گۇۋاھ كۈيلەر، 

نىگارغا يەتكۈزەر كىممۇ،

ئۇچۇپ بارسا شامال بىرلە،

قۇچاقلانغاي سائادەتتە. 

جاھاننىڭ ئۇ چېتىمۇ يا،

يولىغا تەلمۈرۈپ باقتىم، 

ئاقار كۆزدىن بۇلاق ياشىم،

تاراملاپ ئىشقى - پۇرقەتتە.

ئازابىڭ قىينىدى جاننى، 

يۈرەك ھىجراندا خۇن ـ لەختە،

ئەگەر چىن پۈتمىسەڭ كۆرگىن،

كېلىپ ھالىمنى ئەينەكتە.

ياسىن ھاۋزى  تەرجىمىسى